English: Thanks very much. I'd just like to confirm that I agree with you that this can't be just reactive; it can't be about, 'How do we get people out of hospital?' It's about avoiding hospital admission. That's key for me. But, if they do go into hospital, there's some great examples already around Wales where we have hospital to home, so support is there and they're being monitored digitally. So, you know, the twenty-first century is here. I know we've got a few fax machines, but I'll be getting rid of those soon. Some of this is happening already, and what we need to do is to roll out best practice, and then that monitoring. If you see that things are changing, you can send somebody in and it can be fixed. So, it's got to be reactive as well, but, for me, I think it's really important that we think about prevention as well. There's a lot of evidence to show that we kind of know the people who are going to take up the bed space. They're generally people who are known to us, and, if they go into hospital, they'll stay there for a long time. So, why don't we just put the support around them in the community to avoid that happening from the beginning? It's part of the six goals programme. So, a lot of this is happening already, but this is all part of strengthening that. We've built these six goals with the professionals. This is not something we've made up in Government; this is a clinically led response to what they think needs to happen. We've been really systematic about it, and this is part of building that jigsaw. When it comes to building the team, this is happening in lots of places already, but, sometimes, I think the system's a little bit overcomplicated. So, what I don't want is to have teams of 20 people sitting around discussing Mrs Jones's needs. I think we've got to be able to trust each other professionally as well. So, you need to make an assessment and then it's shared out. But, I also think there's a lot to be said for actually - . Working in isolation is quite tough, so, actually, working in a team, I think, will help us to keep people in some of those areas, including carers. So, that's really important. And in terms of pay and conditions, they'll be getting the standard rates of pay for this profession.
Welsh: Diolch yn fawr. Hoffwn i gadarnhau fy mod yn cytuno â chi na all hyn fod yn adweithiol yn unig; ni all fod am, 'Sut ydyn ni'n cael pobl allan o'r ysbyty?' Mae'n ymwneud ag osgoi mynd i'r ysbyty. Mae hynny'n allweddol i fi. Ond, os ydyn nhw'n mynd mewn i'r ysbyty, mae yna enghreifftiau gwych eisoes o amgylch Cymru lle mae gennym ni ysbyty i'r cartref, felly mae cefnogaeth yno ac maen nhw'n cael eu monitro'n ddigidol. Felly, wyddoch chi, mae'r unfed ganrif ar hugain yma. Rwy'n gwybod bod gennym ni ambell i beiriant ffacs, ond mi fydda i'n cael gwared ar y rheiny cyn bo hir. Mae peth o hyn yn digwydd yn barod, a'r hyn sydd angen i ni ei wneud yw cyflwyno'r arfer gorau, ac yna'r monitro hwnnw. Os ydych chi'n gweld bod pethau'n newid, gallwch anfon rhywun i mewn ac mae modd ei drwsio. Felly, mae'n rhaid bod yn adweithiol hefyd, ond, i fi, rwy'n credu ei bod hi'n bwysig iawn ein bod ni'n meddwl am atal hefyd. Mae yna lawer o dystiolaeth i ddangos ein bod ni'n rhyw fath o adnabod y bobl sy'n mynd i gymryd y gwelyau. Yn gyffredinol, maen nhw'n bobl yr ydyn ni'n gwybod amdanyn nhw, ac os ydyn nhw'n mynd i'r ysbyty, byddan nhw'n aros yno am gyfnod hir. Felly, pam na wnawn ni roi'r gefnogaeth o'u hamgylch yn y gymuned i atal hynny rhag digwydd o'r dechrau? Mae'n rhan o'r rhaglen chwe nod. Felly, mae llawer o hyn yn digwydd yn barod, ond mae hyn i gyd yn rhan o gryfhau hynny. Rydym wedi creu'r chwe nod yma gyda'r gweithwyr proffesiynol. Nid rhywbeth yr ydyn ni wedi'i greu yn y Llywodraeth yw hwn; mae hwn yn ymateb sy'n cael ei arwain yn glinigol i'r hyn y maen nhw'n credu y mae angen iddo ddigwydd. Rydyn ni wedi bod yn systematig iawn amdano, ac mae hyn yn rhan o adeiladu'r jig-so hwnnw. O ran adeiladu'r tîm, mae hyn yn digwydd mewn llawer o lefydd yn barod, ond, weithiau, rwy'n credu bod y system ychydig yn or-gymhleth. Felly, yr hyn nad ydw i ei eisiau yw bod â thimau o 20 o bobl yn eistedd o gwmpas yn trafod anghenion Mrs Jones. Rwy'n credu bod yn rhaid i ni allu ymddiried yn ein gilydd yn broffesiynol hefyd. Felly, mae angen i chi wneud asesiad ac yna mae'n cael ei rannu â phawb. Ond, rwyf hefyd yn credu bod llawer i'w ddweud amdano mewn gwirionedd - . Mae gweithio ar wahân yn eithaf anodd, felly, mewn gwirionedd, bydd gweithio mewn tîm, rwy'n credu, yn ein helpu i gadw pobl yn rhai o'r meysydd hynny, gan gynnwys gofalwyr. Felly, mae hynny'n bwysig iawn. Ac o ran cyflog ac amodau, fe fyddan nhw'n cael y cyfraddau cyflog safonol ar gyfer y proffesiwn hwn.